ai4bharat/Pralekha huggingface dataset:
ক্ষুদ্র, অতিক্ষুদ্রওমাঝারিশিল্পমন্ত্রক
অতিক্ষুদ্র, ক্ষুদ্র ও মাঝারি শিল্পোদ্যোগের অবদান দেশের মোট অভ্যন্তরীণ উৎপাদনের ২৯.৭ শতাংশ এবং রপ্তানির ৪৯.৬৬ শতাংশ
নয়াদিল্লি, ২ ডিসেম্বর, ২০১৯
অতিক্ষুদ্র, ক্ষুদ্র ও মাঝারি শিল্পোদ্যোগের  অবদান দেশের মোট অভ্যন্তরীণ উৎপাদনের  ২৯.৭ শতাংশ এবং রপ্তানির ৪৯.৬৬ শতাংশ। সরকার, ‘ক্রেডিট লিঙ্কড ক্যাপিটাল সাবসিডি অ্যান্ড টেকনলজি আপগ্রেডেশন স্কিম’, অতিক্ষুদ্র ও ক্ষুদ্র শিল্পোদ্যোগের জন্য ক্লাস্টার উন্নয়ন প্রকল্প, এই শিল্পগুলির উৎপাদিত পণ্যসামগ্রী সহজে বাজারজাতকরণের লক্ষ্যে প্রয়োজনীয় সহায়তা, বাণিজ্য মেলা, আন্তর্জাতিক প্রদর্শনী, সম্মেলন, বৈঠকে এবং ওয়ার্কশপের মাধ্যমে এমএসএমই-কে সাহায্য করে থাকে।
রাজ্যসভায় আজ এক প্রশ্নের লিখিত জবাবে কেন্দ্রীয় অতিক্ষুদ্র, ক্ষুদ্র ও মাঝারি শিল্পোদ্যোগ মন্ত্রী শ্রী নীতিন গড়করি এই তথ্য জানিয়েছেন।
CG/CB/DM
(Visitor Counter : 40
প্রধানমন্ত্রীরদপ্তর
প্রধানমন্ত্রী শহীদ দিবসে অমর বীরপুত্রদের শ্রদ্ধা জানিয়েছেন
নয়াদিল্লি, ২৩ মার্চ, ২০২২
প্রধানমন্ত্রী শ্রী নরেন্দ্র মোদী আজ শহীদ দিবসে অমর বীরপুত্র ভগৎ সিং, শুকদেব ও রাজগুরুর প্রতি বিনম্র শ্রদ্ধা জানিয়েছেন।
এক ট্যুইটে প্রধানমন্ত্রী বলেছেন, “শহীদ দিবসে ভারতমাতার অমর বীরপুত্র ভগৎ সিং, শুকদেব ও রাজগুরুর প্রতি বিনম্র শ্রদ্ধা। মাতৃভূমির জন্য এদের সর্বোচ্চ আত্মত্যাগের জেদ দেশবাসীকে সর্বদাই অনুপ্রাণিত করে। জয় হিন্দ”!
CG/BD/SB
(
মন্ত্রিসভারঅর্থনৈতিকবিষয়সংক্রান্তকমিটি
৭৫টি নতুন মেডিকেল কলেজে অনুমোদন কেন্দ্রীয় মন্ত্রিসভায়
নয়াদিল্লি, ২৮ অগাস্ট,, ২০১৯
প্রধানমন্ত্রী শ্রী নরেন্দ্র মোদীর পৌরহিত্যে বুধবার কেন্দ্রীয় অর্থনৈতিক বিষয়ক কমিটি ২০২১-২২ সালের মধ্যে ৭৫টি অতিরিক্ত সরকারি মেডিকেল কলেজ স্হাপনের অনুমোদন দিয়েছে। কেন্দ্রীয় সরকারের পৃষ্টপোষকতায় চালু প্রকল্পের তৃতীয় পর্যায়ে জেলা/রেফারেল হাসপাতালে এই নতুন মেডিক্যাল কলেজগুলি গড়ে তোলা হবে।
এই প্রকল্পে স্বাস্হ্য পরিষেবায় পরিকাঠামো উন্নয়ন এবং মানব-সম্পদ বৃদ্ধিতে অনুমোদন দেওয়া হয়েছে। একইসঙ্গে কেন্দ্রীয় মন্ত্রিসভা এই মেডিকেল কলেজ গড়ে তোলার জন্য ২০২১-২২ অর্থবর্ষ পর্যন্ত পঞ্চদশ অর্থ কমিশনে ২৪ হাজার ৩৭৫ কোটি টাকা বরাদ্দের অনুমোদন দিয়েছে।
চালু জেলা/রেফারেল হাসপাতালগুলিতে নতুন মেডিকেল কলেজগুলি গড়ে তোলার উদ্দেশ্যই হল, দেশে উন্নতমানের স্বাস্হ্য পরিষেবা প্রদান, সরকারি ক্ষেত্রে চিকিৎসা শাখাগুলির উন্নতি, জেলা হাসপাতালগুলির পরিকাঠামোগত উন্নয়ন এবং কম খরচে চিকিৎসাশিক্ষা প্রদান।
যেসব এলাকায় মেডিকেল কলেজ নেই সেখানে নতুন মেডিক্যাল কলেজ গড়ে তোলা হবে। এই নতুন জেলা হাসপাতালগুলিতে ২০০টি শয্যা থাকছে। তবে পিছিয়ে পড়া জেলা এবং জেলা হাসপাতালগুলিতে ৩০০ শয্যা রাখার বিষয়ে গুরুত্ব দেওয়া হচ্ছে।
এই নতুন মেডিকেল কলেজ তৈরি হলে দেশে এমবিবিএস-এর আসন সংখ্যা হবে মোট ১৫ হাজার ৭০০।
কেন্দ্রীয় সরকার স্বাস্হ্য ক্ষেত্রে পরিকাঠামোগত উন্নয়নে প্রতিনিয়ত নজর রেখে চলেছে। এরই অঙ্গ হিসেবে প্রকল্পের প্রথম পর্যায়ে চালু জেলা/রেফারেল হাসপাতালে ৫৪টি এবং প্রকল্পের দ্বিতীয় পর্যায়ে ২৪টি নতুন হাসপাতাল গড়ে তোলা হয়েছিল। এরমধ্যে প্রথম পর্যায়ে ৩৭টি মেডিকেল কলেজ কাজ শুরু করেছে। বাকিগুলির কাজ ২০২০-২১ সালের জন্য শুরু হবে। দ্বিতীয় পর্যায়ে ১৮টি নতুন মেডিকেল কলেজ অনুমোদিত হয়েছে।
কেন্দ্রীয় সরকারের নীতিই হল ‘সর্বে ভবন্তু সুখিন, সর্বে সন্তু নিরাময়া’। কেন্দ্রীয় সরকারের ঘোষিত ‘আষুষ্মান ভারত’ প্রকল্পে দুটি দিক রয়েছে। একটি হল সার্বিকভাবে স্বাস্হ্যের উন্নয়ন এবং অন্যটি রোগ প্রতিরোধ এবং স্বাস্হ্যের উন্নতি।
SSS/SS/NS
(Visitor Counter : 112
সংখ্যালঘুবিষয়কমন্ত্রক
যোগ সমগ্র বিশ্বের কাছে এক বিশ্বাসযোগ্য ব্র্যান্ড : শ্রী নাকভি
নয়াদিল্লি, ২১ জুন, ২০১৯
আন্তর্জাতিক যোগ দিবস উদযাপন উপলক্ষে নতুন দিল্লির প্যাটেল নগরে আজ এক যোগ কর্মসূচিতে অংশ নিয়ে কেন্দ্রীয় সংখ্যালঘু বিষয়ক মন্ত্রী শ্রী মুখতার আব্বাস নাকভি বলেন, সমগ্র বিশ্বের কাছে যোগ ভারতের সুস্বাস্থ্যের প্রতীক হয়ে উঠেছে। তিনি আরও বলেন, হাজার হাজার বছরের পুরনো প্রাচীন ভারতীয় পরম্পরাগত চিকিৎসা পদ্ধতি হিসেবে যোগ সারা বিশ্বেই এক বিশ্বাসযোগ্য ব্র্যান্ড বা প্রতীক হয়ে উঠেছে।
এই অনুষ্ঠানে শ্রী নাকভি আরও বলেন, যোগ বিশ্ব স্বাস্থ্য ব্যবস্থায় উজ্জ্বলতম নিদর্শন হয়ে উঠেছে। সেইসঙ্গে, ভারতের হাজার হাজার বছরের পুরনো এই পরম্পরাটি সমগ্র বিশ্ববাসীর কাছে স্বাস্থ্যগত সম্পদে পরিণত হয়েছে। যোগ সমস্ত ধর্ম, জাতি ও ভাষার গণ্ডি ভেঙে দিয়ে মানবিক মূল্যবোধগুলির পাশাপাশি, মানবজাতির সমন্বয়ে কার্যকর ভূমিকা নিতে পারে বলে প্রমাণিত হয়েছে।
বিগত কয়েক বছর ধরে তিনি স্বয়ং নিয়মিত যোগচর্চা করে চলেছেন বলে উল্লেখ করে শ্রী নাকভি বলেন, যোগ হল ‘সুস্বাস্থ্যের সোনালী চাবিকাঠি’ এবং ‘সুস্বাস্থ্যই হল প্রকৃত সম্পদ’। যোগ কেবলমাত্র শরীরচর্চার মধ্যেই সীমাবদ্ধ নেই, স্বাস্থ্য-বিজ্ঞানের সঙ্গেও নিবিড়ভাবে জড়িয়ে রয়েছে। যোগ আমাদের দেহে ও মনে শক্তি যোগায় এমনকি, আমাদের জীবনশৈলীতে সামঞ্জস্য বজায় রাখতে সাহায্য করে। মানসিক দ্বন্দ্ব ও চঞ্চলতা দূর করে প্রশান্তি নিয়ে আসে। পরম্পরাগত ভারতীয় এই প্রাচীন পদ্ধতি যোগ, জীবনযাত্রায় ইতিবাচক পরিবর্তন নিয়ে আসার পাশাপাশি, সুস্বাস্থ্য বজায় রাখতেও সাহায্য করে।
শ্রী নাকভি আরও বলেন, আজ সমগ্র বিশ্ব সুস্বাস্থ্যের ক্ষেত্রে যোগের অপরসীম গুরুত্বের কথা বিবেচনায় রেখে যথাযথ শ্রদ্ধা ও সম্মানের সঙ্গে আন্তর্জাতিক যোগ দিবস উদযাপন করছে। প্যাটেল নগরে এই যোগাভ্যাস অনুষ্ঠানে সমাজের সর্বস্তরের মানুষ বিপুল সংখ্যায় অংশ নিয়েছিলেন।
CG/BD/DM
(Visitor Counter : 78
প্রতিরক্ষামন্ত্রক
দ্বিতীয় বিশ্ব যুদ্ধের প্রাক্তনীদের জন্য ইসিএইচএস-এর সুবিধা
নয়াদিল্লি, ৩ জুলাই, ২০১৯
দ্বিতীয় বিশ্ব যুদ্ধের সৈনিক, এমার্জেন্সি কমিশন্ড অফিসার্স , শর্ট সার্ভিস কমিশন্ড অফিসার্স  ও সময়ের আগেই অবসর গ্রহণ করেছেন যেসব সৈনিক, তাঁদেরকেও পেনশন সংক্রান্ত কিছু শর্তসাপেক্ষে প্রাক্তন সমরকর্মীদের জন্য স্বাস্থ্য পরিষেবা, ইসিএইচএস-এর সদস্য করা হয়েছে। ইসিএইচএস-এর চিকিৎসা সংক্রান্ত সুযোগ-সুবিধা পেতে হলে প্রাক্তন সমরকর্মীদের কয়েকটি শর্তাবলী মেনে চলতে হবে। এই প্রকল্পে এককালীন প্রদেয় অর্থের বিনিময়ে সদস্য হওয়া যায়। তবে, যুদ্ধক্ষেত্রে শহীদদের বিধবাদের ক্ষেত্রে এই এককালীন অর্থ প্রদানের প্রয়োজন নেই। অন্য কোন সরকারি স্বাস্থ্য পরিষেবার উপভোক্তারা ইসিএইচএস-এর সুবিধা পাবেন না।
দ্বিতীয় বিশ্ব যুদ্ধের প্রাক্তনী ও ইসিও এবং তাঁদের ওপর নির্ভরশীল পরিবারের সদস্যরা ইসিএইচএস-এর আওতায় চিকিৎসা এবং এই প্রকল্পের আওতাধীন হাসপাতালগুলিতে চিকিৎসার সুবিধা পাবেন।
সরকারি এই সিদ্ধান্তের ফলে প্রায় ৪৩ হাজার প্রাক্তন সেনাকর্মী ও তাঁদের পরিবার উপকৃত হবেন।
আজ লোকসভায় এক প্রশ্নের লিখিত জবাবে এ তথ্য জানান প্রতিরক্ষা প্রতিমন্ত্রী শ্রী শ্রীপাদ নায়েক।
CG/SC/DM
(Visitor Counter : 73
সড়কপরিবহণওমহাসড়কমন্ত্রক
মহাত্মা গান্ধীর জন্মের সার্ধ শতবার্ষিকী উপলক্ষে গাড়ি র্যালির উদ্বোধন
জাতীয় সড়ক নিরাপত্তা সপ্তাহের সূচনা র্যালির মাধ্যমে পালন করা হবে
নয়াদিল্লি, ৩০ জানুয়ারি, ২০১৯
মহাত্মা গান্ধীর জন্মের সার্ধ শতবার্ষিকী উপলক্ষে সড়ক পরিবহণ ও মহাসড়ক মন্ত্রক একটি মোটর র্যালির আয়োজন করছে।গান্ধীজির জীবনের সঙ্গে জড়িত পশ্চিমবঙ্গের কলকাতা ও শান্তিনিকেতন সহ ভারত ও মায়ানমারের একাধিক ঐতিহাসিক স্থান ছুঁয়ে এই র্যালি তার যাত্রা সম্পূর্ণ করবে। এই র্যালির মাধ্যমে গান্ধীজির জীবনের গুরুত্বপূর্ণ ঘটনাবহুল স্থানগুলির মধ্যে যোগাযোগ স্থাপনের পাশাপাশি সড়ক নিরাপত্তা সংক্রান্ত সচেতনতামূলক প্রচারও করা হবে।সারা ভারত ও বিশ্বের বিভিন্ন স্থানে মহাত্মা গান্ধীর জন্মের সার্ধ শতাবার্ষিকী উদযাপনের উদ্যোগ কেন্দ্রীয় সরকার গত বছরের দোসরা অক্টোবর থেকে চালু করেছে।এই র্যালি সেই কর্মসূচিরই একটি অংশ।
দিলির রাজঘাট থেকে চৌঠা ফেব্রুয়ারি এই মোটর র্যালির যাত্রা শুরু হবে।সেদিনই আবার জাতীয় সড়ক নিরাপত্তা সপ্তাহের সূচনানুষ্ঠান পালন করা হবে।র্যালির গাড়িগুলি ভারতের মধ্যে সাবরমতি, পোরবন্দর, ডান্ডি, ইয়ারওয়াড়া, সেবাগ্রাম, জব্বলপুর, লক্ষ্ণৌ, গোরখপুর, চৌরি-চৌরা, চম্পারণ, শান্তিনিকেতন ও কলকাতা অতিক্রম করে বাংলাদেশের ঢাকার দিকে এগোবে।২৪শে ফেব্রুয়ারি মায়ানমারের ইয়াংগনে পৌঁছে র্যালি সমাপ্ত হবে।ইয়াংগন পর্যন্ত ৭,২৫০ কিলোমিটার পথ অতিক্রম করবে এই র্যালি।
এই র্যালির কিছু আকর্ষণীয় বিষয়ের মধ্যে রয়েছে রো-রো ভেসেলে খামবাত উপসাগর অতিক্রম করা।অনুষ্ঠান আয়োজনের দায়িত্বে রয়েছে বিদেশ মন্ত্রক, সংস্কৃতি মন্ত্রক ও অন্যান্যরা।বিভিন্ন রাজ্যের একাধিক স্থান পেরোনোর সময় স্বাগত অনুষ্ঠান, ফ্ল্যাগিং-অফ অনুষ্ঠান ও সাধারণ মানুষের সঙ্গে আদান-প্রদানও সম্পন্ন হবে।
এই কর্মসূচির লক্ষ্য র্যালির যাত্রাপথে মহাত্মা গান্ধীর মূল্যবোধগুলির বিষয়ে মানুষের মধ্যে সচেতনতা তৈরি করা। বাংলাদেশ ও মায়ানমারে ভারতমাতার মহান সন্তানদের স্মরণ করে ‘শান্তির চালিকাশক্তি’হয়ে উঠবে এই র্যালি।সড়কে নিরাপদভাবে গাড়ি চালানোর বার্তার প্রচার এবং প্রসারও হবে।
CG/SC/DM
(Visitor Counter : 138
পরিবেশওঅরণ্যমন্ত্রক
জলবায়ু পরিবর্তনের ওপর ভারতীয় সিইও ফোরামের আলোচনাসভা
নয়াদিল্লি, ৯ মে, ২০১৯
কেন্দ্রীয় পরিবেশ, বন এবং জলবায়ু পরিবর্তন মন্ত্রকের উদ্যোগে বুধবার  দিল্লিতে ভারতীয় সিইও ফোরাম জলবায়ু পরিবর্তনের ওপর এক আলোচনাসভার আয়োজন করেছিল। জাতীয় এবং আন্তর্জাতিক স্তরে জলবায়ু পরিবর্তন কমিটিতে প্রতিশ্রুতি পূরণে ভারত যাতে সফল হয়, সে কারণে সভায় মতবিনিময় এবং আলোচনায় অংশগ্রহণের জন্য বিভিন্ন শিল্প প্রতিনিধিদের আমন্ত্রণ জানিয়েছিল।
আন্তর্জাতিক জলবায়ু পরিবর্তন রোধের লক্ষ্যে শিল্প প্রতিনিধিরা বৈঠকে গুরুত্বপূর্ণ ভূমিকা পালন করে থাকেন। জলবায়ু পরিবর্তন রোধে ফোরামের লক্ষ্যই হল কম কার্বন অর্থনীতিতে জোর দেওয়া। এ বছর ২৩শে সেপ্টেম্বর নিউ ইয়র্কে রাষ্ট্রসঙ্ঘের জলবায়ু পরিবর্তন সংক্রান্ত শীর্ষ সম্মেলনের আয়োজন করা হয়েছে। সেখানে শিল্পের পরিবর্তনের ওপর ভারত সুইডেনের সঙ্গে আলোচনা করবে। তার আগে ভারত এই জলবায়ু পরিবর্তন রোধে কি পদক্ষেপ নেবে তা নিয়ে এদিনের সভায় আলোচনা হয়। কেন্দ্রীয় সরকার জলবায়ু পরিবর্তন রোধে আন্তর্জাতিক ক্ষেত্রে কি ভূমিকা পালন করে চলেছে, বিশেষ করে শিল্প প্রতিনিধিরা বেসরকারি ক্ষেত্রে কি ভূমিকা নিয়েছেন এবং কার্বন নিঃসরণ কমাতে আগামীদিনে কি কার্যকরী ভূমিকা নেওয়া হবে তা নিয়েও এদিনের সভায় আলোচনা হয়।
নীতি আয়োগের সিইও শ্রী অমিতাভ কান্ত, কেন্দ্রীয় পরিবেশ, বন এবং জলবায়ু পরিবর্তন মন্ত্রকের সচিব শ্রী সি কে মিশ্র, অতিরিক্ত সচিব শ্রী রবি এস প্রসাদ এবং বিদ্যুৎ মন্ত্রকের সচিব শ্রী অজয় কুমার ভাল্লা এদিনের বৈঠকে উপস্থিত ছিলেন। ভারতের বিভিন্ন সরকারি এবং বেসরকারি ক্ষেত্রের প্রতিনিধিরা জলবায়ু পরিবর্তন রোধের ওপর বক্তব্য রাখেন। এই সভায় শিল্প প্রতিনিধিদের জন্য আলাদা করে এক উচ্চ পর্যায়ের সিইও সেশনের আয়োজন করা হয়েছিল। ভারতীয় ব্যবসায়ী জগতের ৫০ জনেরও বেশি প্রতিনিধি সেখানে উপস্থিত ছিলেন।
আলোচনাসভায় কেন্দ্রীয় পরিবেশ, বন এবং জলবায়ু পরিবর্তন মন্ত্রকের সচিব শ্রী সি কে মিশ্র জানান, সরকার এবং ব্যবসায়ীদের জলবায়ু পরিবর্তন রোধে একযোগে এগিয়ে আসতে হবে। তিনি বলেন, এই ফোরাম জলবায়ু পরিবর্তন রোধে কার্যকরী ভূমিকা নিতে সরকারকে যথাযথ সাহায্য করবে। নীতি আয়োগের সিইও অমিতাভ কান্ত জানান, কেন্দ্রীয় পরিবেশ, বন এবং জলবায়ু পরিবর্তন মন্ত্রক যেভাবে উদ্যোগ নিয়ে সরকারি এবং বেসরকারি ক্ষেত্রকে এক ছাতার তলায় নিয়ে এসেছে, তা প্রশংসনীয়। আলোচনাসভায় জলবায়ু পরিবর্তন রোধে সরকার কি লক্ষ্য নিয়েছে তা শিল্প প্রতিনিধিদের সামনে পরিষ্কারভাবে তুলে ধরে ফোরাম। জলবায়ু পরিবর্তন রোধে শিল্প সংস্থাগুলি যাতে আরও বেশি এগিয়ে আসতে পারে তার জন্য আগামীদিনেও এই ধরণের আলোচনা এবং মতবিনিময় সভার আয়োজন করা হবে বলে জানিয়েছে মন্ত্রক।
CG/BD/DM
(Visitor Counter : 776
ক্রেতা, খাদ্যএবংগণবন্টনমন্ত্রক
প্রধানমন্ত্রী গরীব কল্যাণ অন্ন যোজনার চতুর্থ পর্যায়ের আওতায় বরাদ্দকৃত খাদ্যশস্যের ৫৬.৫৩ শতাংশ সংগ্রহ হয়েছে
নতুন দিল্লি, ২২ সেপ্টেম্বর, ২০২১
প্রধানমন্ত্রী গরীব কল্যাণ অন্ন যোজনা -এর চতুর্থ পর্যায়ের আওতায় আন্দামান ও নিকোবর কেন্দ্রশাসিত অঞ্চল দেশএর মধ্যে সবথেকে বেশি পরিমাণ খাদ্যশস্য সংগ্রহ করেছে। চলতি বছরের জুলাই থেকে ১৫ সেপ্টেম্বর পর্যন্ত এই পর্যায়ের আওতায় বরাদ্দকৃত খাদ্যশস্যের ৯৩ শতাংশ সংগ্রহ করেছে আন্দামান ও নিকোবর কেন্দ্রশাসিত অঞ্চল । এরপরেই রয়েছে ওড়িশা রাজ্য। তারা ৯২ শতাংশ খাদ্যশস্য সংগ্রহ করেছে । ত্রিপুরা ও মেঘালয় বরাদ্দকৃত খাদ্যশস্যের মধ্যে ৭৩ শতাংশ করে সংগ্রহ করেছে । পাশাপাশি তেলেঙ্গানা, মিজোরাম ও অরুণাচলপ্রদেশ বরাদ্দকৃত খাদ্যশস্যের মধ্যে ৭১ শতাংশ সংগ্রহ করেছে । উল্লেখ্য, চলতি বছরের জুলাই থেকে পিএমজিকেএওয়াই-এর চতুর্থ পর্যায়ের আওতায় রাজ্য ও কেন্দ্রশাসিত অঞ্চলগুলির খাদ্য সংগ্রহ প্রক্রিয়া শুরু হয় । ১৫ সেপ্টেম্বর পর্যন্ত পাওয়া তথ্য অনুযায়ী, রাজ্য ও কেন্দ্রশাসিত অঞ্চলগুলিকে বরাদ্দকৃত খাদ্যশস্যের মধ্যে ৫৬.৫৩ শতাংশ ইতিমধ্যেই সংগৃহিত হয়েছে । পিএমজিকেএওয়াই-এর চতুর্থ পর্যায়ের সময়সীমা চলতি বছরের নভেম্বরে শেষ হবে ।
উল্লেখযোগ্য যে, এই প্রকল্পের তৃতীয় পর্যায়ে রাজ্য ও কেন্দ্রশাসিত অঞ্চলগুলিকে বরাদ্দকৃত খাদ্যশস্যের মধ্যে ৯৮.৪১ শতাংশ সংগৃহীত হয়েছিল । কেন্দ্রীয় সরকার এখনও পর্যন্ত এই প্রকল্পের চতুর্থ পর্যায়ের আওতায় প্রায় ৬০০ লক্ষ মেট্রিক টন খাদ্যশস্য বরাদ্দ করেছে । কেন্দ্র এই প্রকল্পের প্রতিটি পর্যায়ে বরাদ্দকৃত খাদ্যশস্যের বিষয় নিয়ে পর্যালোচনা করেছে ।
কোভিড অতিমারির জেরে দেশে আর্থিক সঙ্কটের কারণে দরিদ্র ও দুঃস্থ ব্যক্তিদের নানান সমস্যার সম্মুখীন হতে হয় । এই সমস্যার সমাধানে কেন্দ্রীয় সরকার প্রধানমন্ত্রী গরীব কল্যাণ অন্ন যোজনার মাধ্যমে দেশে জাতীয় খাদ্য সুরক্ষা আইনের আওতাধীন প্রায় ৮০ কোটি উপভোক্তাদের মধ্যে মাসিক মাথাপিছু অতিরিক্ত ৫ কেজি খাদ্যশস্য দেওয়ার ব্যবস্থা করে । প্রাথমিকভাবে এই প্রকল্পের আওতায় সুবিধাভোগীদের জন্য বিনামূল্যে খাদ্যশস্যের সুবিধা দানের ব্যবস্থা গতবছর এপ্রিল থেকে জুন মাস পর্যন্ত করা হয়েছিল । কিন্তু পরিস্থিতি এবং সঙ্কট অব্যাহত থাকায় এর সময়সীমা ৫ মাস বাড়ানোর হয় । গত বছর জুলাই থেকে নভেম্বর পর্যন্ত এই সুবিধা লাগু ছিল । মহামারির দ্বিতীয় ঢেউ আছড়ে পড়ার পর পিএমজিকেএওয়াই-এর সুবিধা আরও ২ মাস বাড়িয়ে চলতি বছরের মে-জুন মাস পর্যন্ত করা হয় । পরবর্তীতে এর সময়সীমা আরও ৫ মাস বৃদ্ধি করে চলতি বছরের নভেম্বর পর্যন্ত করা হয়েছে ।
CG/SS/RAB
(Visitor Counter : 145
প্রধানমন্ত্রীরদপ্তর
এম কে স্ট্যালিন তামিলনাড়ুর মুখ্যমন্ত্রী হিসেবে শপথ নেওয়ায় প্রধানমন্ত্রীর শুভেচ্ছা
নতুনদিল্লি, ৭ই মে, ২০২১
প্রধানমন্ত্রী শ্রী নরেন্দ্র মোদী তামিলনাড়ুর মুখ্যমন্ত্রী হিসেবে শপথ নেওয়ায় শ্রী এম কে স্ট্যালিনকে অভিনন্দন জানিয়েছেন।
এক ট্যুইট বার্তায় প্রধানমন্ত্রী বলেছেন, “তামিলনাড়ুর মুখ্যমন্ত্রী হিসেবে শপথ নেওয়ায় থিরু@mkstalinকে অভিনন্দন জানাই।“
SC/CB
(Visitor Counter : 85
প্রধানমন্ত্রীরদপ্তর
প্রধানমন্ত্রী পয়লা এপ্রিল ভোপাল সফরে যাবেন
প্রধানমন্ত্রী কম্বাইন্ড কমান্ডার্স কনফারেন্স ২০২৩ – এ যোগ দেবেন
প্রধানমন্ত্রী ভোপাল – নতুন দিল্লি বন্দে ভারত এক্সপ্রেস যাত্রার সূচনা করবেন
নয়াদিল্লি, ৩০ মার্চ, ২০২৩
প্রধানমন্ত্রী শ্রী নরেন্দ্র মোদী পয়লা এপ্রি, ২০২৩ – এ ভোপাল সফরে যাবেন। প্রধানমন্ত্রী সকাল ১০টা নাগাদ ভোপালের কুশাভাউ ঠাকরে হল – এ কম্বাইন্ড কমান্ডার্স কনফারেন্স ২০২৩ – এ যোগ দেবেন। এরপর, দুপুর ৩টে ১৫ মিনিটে প্রধানমন্ত্রী ভোপালে রানী কমলাপতি রেল স্টেশনে ভোপাল – নতুন দিল্লি বন্দে ভারত এক্সপ্রেস যাত্রার সূচনা করবেন।
কম্বাইন্ড কমান্ডার্স কনফারেন্স ২০২৩
তিন দিনের সামরিক কমান্ডাদের সম্মেলন অনুষ্ঠিত হবে ৩০ মার্চ থেকে পয়লা মার্চ থেকে পয়লা এপ্রিল, ২০২৩ পর্যন্ত। এবারের থিম হ’ল ‘রেডি রিসার্জেন্ট রেলিভেন্ট’। সম্মেলনে জাতীয় নিরাপত্তা সংক্রান্ত বিভিন্ন বিষয়ে আলোচনা হবে। এর মধ্যে রয়েছে - সশস্ত্র বাহিনীর মধ্যে সংযোগ ও সমন্বয়। আত্মনির্ভরতা অর্জনের লক্ষ্যে সশস্ত্র বাহিনীর প্রস্তুতি এবং প্রতিরক্ষা ব্যবস্থার অগ্রগতি নিয়েও পর্যালোচনা করা হবে।
সম্মেলনে যোগ দেবেন তিনটি সশস্ত্র বাহিনীর কমান্ডাররা এবং প্রতিরক্ষা মন্ত্রকের উচ্চ পদস্থ আধিকারিকরা। সেনাবাহিনী, নৌ-বাহিনী এবং বিমান বাহিনীর সেনা, নাবিক ও বৈমানিক এই আলোচনায় যোগ দেবেন। তাঁদের সঙ্গে অনানুষ্ঠানিকভাবেও আলাপ-আলোচনা করা হবে।
বন্দে ভারত এক্সপ্রেস
বন্দে ভারত এক্সপ্রেস দেশের যাত্রীদের ভ্রমণের অভিজ্ঞতায় সম্পূর্ণ বদল এনেছে। ভোপালের রানী কমলাপতি রেল স্টেশনে ভোপাল ও নতুন দিল্লির মধ্যে নতুন ট্রেন চালু হবে। এটি সারা দেশে একাদশ বন্দে ভারত ট্রেন। সম্পূর্ণ ভেষজ নক্শায় তৈরি বন্দে ভারত এক্সপ্রেসে যাত্রী স্বাছন্দ্যের ব্যবস্থা অত্যাধুনিক। স্বাচ্ছন্দ্যমূলক, আরামদায়ক, দ্রুত ভ্রমণের সুযোগ এনে দিচ্ছে এই ট্রেন। সেই সঙ্গে, এটি আঞ্চলিক পর্যটন ও অর্থনৈতিক উন্নয়নের প্রসার ঘটাবে।
PG/AP/SB
(
কেন্দ্রীয়মন্ত্রিসভা
ভারতীয় নাগরিকদের পর্তুগালে নিয়োগ সংক্রান্ত যে চুক্তি ভারত এবং পর্তুগালের মধ্যে স্বাক্ষরিত হয়েছে সেটিতে কেন্দ্রীয় মন্ত্রিসভার অনুমোদন
নয়াদিল্লি, ৮ সেপ্টেম্বর, ২০২১
প্রধানমন্ত্রী শ্রী নরেন্দ্র মোদীর পৌরোহিত্যে কেন্দ্রীয় মন্ত্রিসভার বৈঠকে আজ ভারতীয় নাগরিকদের পর্তুগালে নিয়োগ সংক্রান্ত যে চুক্তি ভারত এবং পর্তুগালের মধ্যে স্বাক্ষরিত হয়েছে সেটি অনুমোদিত হয়েছে।
বিস্তারিত –
ভারতীয় কর্মীদের পর্তুগালে পাঠানো এবং কাজের সুযোগ দেওয়ার বিষয়ে ভারত ও পর্তুগালের মধ্যে অংশীদারিত্ব ও সহযোগিতা গড়ে তোলার জন্য একটি প্রাতিষ্ঠানিক পদ্ধতি অবলম্বন করা হবে।
প্রয়োগ নীতি –
এই চুক্তি অনুযায়ী, একটি যৌথ কমিটি তৈরি করা হবে, যে কমিটি ভারতীয় কর্মীদের পর্তুগালে পাঠানো এবং নিয়োগের দায়িত্বে থাকবে।
প্রভাব –
পর্তুগালের সঙ্গে এই চুক্তি স্বাক্ষরের ফলে ইউরোপীয় ইউনিয়নভুক্ত এই দেশে ভারতীয় পরিযায়ী শ্রমিকরা কাজের সুযোগ পাবেন। কোভিড-১৯ মহামারীর ফলে উদ্ভূত পরিস্থিতিতে অনেক ভারতীয় কর্মী দেশে ফিরে আসতে বাধ্য হয়েছেন। এই চুক্তির ফলে ভারতীয় দক্ষ কর্মী এবং পেশাদার ব্যক্তিদের নতুন কাজের সুযোগ তৈরি হবে। চুক্তি অনুযায়ী ভারতীয় কর্মীদের নিয়োগের ক্ষেত্রে পর্তুগাল এবং ভারত প্রাতিষ্ঠানিক পন্থাপদ্ধতি অবলম্বন করবে।
সুবিধাসমূহ –
পর্তুগালে ভারতীয় কর্মীরা আরও বেশি কাজের সুযোগ পাবেন। উভয় সরকারের মধ্যে স্বাক্ষরিত চুক্তির ফলে শ্রমিকরা সহজেই পর্তুগালে যেতে পারবেন এবং তাঁরা দুই দেশের সরকারের কাছ থেকে সর্বোচ্চ সুবিধা পাবেন।
CG/CB/DM/
(
সারওরসায়নমন্ত্রক
১ থেকে ৭ই মার্চ পর্যন্ত জনৌষধি সপ্তাহ উদযাপন
নয়াদিল্লী, ০৩ মার্চ, ২০২০
দেশজুড়ে ১ থেকে ৭ই মার্চ পর্যন্ত জনৌষধি সপ্তাহ উদযাপন করা হচ্ছে। এই উপলক্ষে স্বাস্হ্য পরীক্ষা শিবির, জনৌষধি পরিচর্চা, জনৌষধি কা সাথ-এর মতো বিভিন্ন কর্মসূচি গ্রহণ করা হয়েছে।
সপ্তাহব্যাপী বিভিন্ন জনৌষধি কেন্দ্রে সুগার, উচ্চ রক্তচাপ পরীক্ষা করা হচ্ছে, বিনামূল্যে ডাক্তারদের পরামর্শ এবং বিনামূল্যে ওষুধ বিতরণও করা হচ্ছে। সাধারণ মানুষ যারা এই স্বাস্হ্য শিবিরে আসছেন, তাদেরকে জনৌষধি কেন্দ্র থেকে সস্তায় ভালো মানের ওষুধ কেনার বিষয়ে জানানো হচ্ছে।
এই উপলক্ষে গতকাল ডাক্তারদের নিয়ে দেশজুড়ে এক কর্মসূচির আয়োজন করা হয়। সেখানে জনৌষধি ওষুধের বিষয়ে বিস্তারিতভাবে আলোচনা হয়।
‘প্রধানমন্ত্রী ভারতীয় জনৌষধি পরিযোজনা’ ভারত সরকারের ফার্মাসিউটিক্যাল দপ্তরের একটি গুরুত্বপূর্ণ উদ্যোগ। এই পরিযোজনা সাধারণ মানুষের ওপর যথেষ্ট প্রভাব ফেলেছে। সাধারণ মানুষকে স্বল্প মূল্যে ভালো মানের ওষুধ দেওয়া সম্ভব হচ্ছে। এই প্রকল্পে ৭০০টি জেলায় ৬ হাজার ২০০-রও বেশি কেন্দ্র খোলা হয়েছে। ২০১৯-২০ অর্থবর্ষে  ৩৮৩ কোটি টাকার ওষুধ বিক্রি হয়েছে। এর ফলে সাধারণ মানুষের ২ হাজার ২০০ কোটি টাকা সাশ্রয় হয়েছে ও তারা বাজার মূল্যের চেয়ে ৫০ থেকে ৯০ শতাংশ কম দামে ওষুধ কিনতে পেরেছেন। এই প্রকল্প থেকে কর্মসংস্হান এবং নিয়মিত রোজগারের সুযোগও পাওয়া যাচ্ছে।
CG/SS/NS
(Visitor Counter : 107
সড়কপরিবহণওমহাসড়কমন্ত্রক
অভিন্ন স্মার্ট ড্রাইভিং লাইসেন্স কার্ড
নয়াদিল্লি, ২৪ জুন ২০১৯
কেন্দ্রীয় সড়ক পরিবহণ ও জাতীয় মহাসড়ক মন্ত্রক গত পয়লা মার্চ ড্রাইভিং লাইসেন্সের পদ্ধতি সংশোধনের বিষয়ে সিদ্ধান্ত নেয়। এই সিদ্ধান্ত অনুযায়ী, ড্রাইভিং লাইসেন্স কার্ডগুলিকে ল্যামিনেট করা হবে স্থির হয়। ল্যামিনেটেড এই কার্ডগুলি চিপ বিহীন বা স্মার্টকার্ড ধাঁচের হবে না বলেও স্থির হয়। মন্ত্রক সারা দেশেই এক অভিন্ন স্ট্যান্ডার্ড ফরম্যাট সম্বলিত ড্রাইভিং লাইসেন্স কার্ড প্রচলনের প্রস্তাব দেয়। এই ড্রাইভিং লাইসেন্স কার্ডগুলিতে তথ্য আদান-প্রদানের পাশাপাশি লিখিত হরফের মাত্রা এক রাখার বিষয়েও প্রস্তাব দেওয়া হয়। মন্ত্রক ‘সারথী’ নামে যে ফ্ল্যাগশিপ ব্যবস্থার প্রচলন করেছে, তাতে দেশের সমস্ত ড্রাইভিং লাইসেন্সধারীদের এক অভিন্ন তথ্য ভাণ্ডার গড়ে উঠেছে। অভিনব এই ব্যবস্থায় দেশের প্রায় ১৫ কোটি ড্রাইভিং লাইসেন্সধারীর বিভিন্ন তথ্য একত্রে সমন্বিত রয়েছে। এমনকি, ‘সারথী’ ব্যবস্থার সাহায্যে নকল তথ্য চিহ্নিত করা যাবে। অভিযুক্ত কোনও ড্রাইভার যাতে নকল ড্রাইভিং লাইসেন্স বানাতে না পারে, তার জন্যই এই ব্যবস্থা।
রাজ্যসভায় আজ এক প্রশ্নের লিখিত জবাবে এই তথ্য দেন সড়ক পরিবহণ ও জাতীয় মহাসড়ক মন্ত্রী শ্রী নীতিন জয়রাম গড়করি।
CG/BD/SB
(Visitor Counter : 105
প্রধানমন্ত্রীরদপ্তর
প্রধানমন্ত্রী ক্ষমতাশালী গোষ্ঠীগুলির সঙ্গে কোভিড সংক্রান্ত পরিস্থিতির পর্যালোচনা বৈঠক করেছেন
নতুন দিল্লি, ৩০শে এপ্রিল, ২০২১
প্রধানমন্ত্রী শ্রী নরেন্দ্র মোদী ভিডিও কনফারেন্সের মাধ্যমে বিভিন্ন ক্ষমতাশালী গোষ্ঠীর সদস্যদের সঙ্গে একটি পর্যালোচনা বৈঠকের পৌরহিত্য করেছেন।
অর্থনীতি ও কল্যাণমূলক ব্যবস্থাপনার জন্য বিশেষ ক্ষমতাশালী গোষ্ঠী পিএম গরীব কল্যাণ অন্ন যোজনার মতো বিভিন্ন প্রকল্পের সময়সীমা বাড়ানোর কথা প্রধানমন্ত্রীকে জানিয়েছেন। এক দেশ, এক রেশনকার্ড উদ্যোগটি এক জায়গা থেকে অন্য জায়গায় নিয়ে যাওয়ার সুযোগ করে দেওয়ায় আরো বেশি সংখ্যায় মানুষ এর থেকে উপকৃত হচ্ছেন বলে আলোচনায় উঠে এসেছে। সামনের সারিতে থাকা করোনা যোদ্ধাদের জন্য বীমা প্রকল্পের মেয়াদ আরো ৬ মাস বৃদ্ধি করা হয়েছে। প্রধানমন্ত্রী, কেন্দ্রকে নিবিড় সহযোগিতামূলক কাজে সাহায্য করার জন্য নির্দেশ দিয়েছেন। এর ফলে বিনামূল্যে বন্টন করা খাদ্য শস্য়ের সুবিধা যাতে দরিদ্র মানুষেরা পান, সেটি নিশ্চিত করতে হবে। বিভিন্ন বীমার বকেয়া যাতে দ্রুত মিটিয়ে ফেলা যায়, শ্রী মোদী সেবিষয়েও নির্দেশ দিয়েছেন। এর ফলে মৃত ব্যক্তির ওপর যারা নির্ভরশীল ছিলেন, তাঁরা বীমার টাকা দ্রুত পাবেন।
ক্ষমতাশালী গোষ্ঠী সরবরাহ শৃঙ্খল এবং লজিস্টিক ব্য়বস্থাপনা নিয়ে বিস্তারিতভাবে জানিয়েছে। এই মহামারির মধ্যে প্রতিরোধমূলক ব্যবস্থা নিয়ে মানুষের কাছে সরবরাহ শৃঙ্খলের মাধ্যমে কিভাবে সহজেই পণ্য পরিবহণ করা যাবে, সে বিষয়ে নজর রাখার উপর গুরুত্ব দেওয়া হয়েছে। প্রধানমন্ত্রী, পণ্য পরিবহণের ক্ষেত্রে কোনো ধরণের বাধার সম্মুখীন যাতে না হতে হয়, তার জন্য যথাযথ পরিকল্পনার বিষয়ে আধিকারিকদের নির্দেশ দিয়েছেন।
বেসরকারী ক্ষেত্র, অসরকারী সংগঠন এবং আন্তর্জাতিক সংস্থাগুলির সঙ্গে যে ক্ষমতাশালী গোষ্ঠী, সমন্বয় বজায় রেখে চলছে, তারা শ্রী মোদীকে সরকারের বিভিন্ন উদ্যোগের কথা জানিয়েছেন। প্রধানমন্ত্রী, সুশীল সমাজের স্বেচ্ছাসেবকদের নিয়ে কাজ করলে কিভাবে স্বাস্থ্য ক্ষেত্রের উপর চাপ কমানো, সেই প্রসঙ্গ নিয়েও আলোচনা করেছেন। এক্ষেত্রে বিশেষভাবে দক্ষ নয়, এধরণের মানুষদের সাহায্য নেওয়ার বিষয় নিয়েও কথা হয়েছে। অসরকারী সংগঠনগুলি রোগী, তার উপর নির্ভরশীল পরিবারের সদস্য এবং স্বাস্থ্য পরিচর্যার কর্মীদের মধ্যে যোগাযোগ গড়ে তুলে সাহায্য করতে পারে বলে বৈঠকে স্থির হয়েছে। প্রাক্তন সেনানীদের হোম কোয়ারাইন্টাইন থাকা মানুষদের সঙ্গে কল সেন্টারের মাধ্যমে যোগাযোগ রেখে চলার কাজে উৎসাহ দেওয়া হয়েছে ।
(Sc/CB/SFS
স্বাস্থ্যওপরিবারকল্যাণমন্ত্রক
ভারতে কোভিড-১৯ টিকাকরণের সংখ্যা ৬৭ কোটি ৭২ লক্ষ ছাড়িয়েছে
দেশে গত ২৪ ঘন্টায় ৫৮ লক্ষের বেশি টিকাকরণ
বর্তমানে সুস্থতার হার ৯৭.৪৩ শতাংশ
দেশে গত ২৪ ঘণ্টায় নতুন করে আক্রান্তের সংখ্যা ৪২,৬১৮
দেশে সুস্পষ্টভাবে করোনায় আক্রান্তের সংখ্যা ৪ লক্ষ ৫ হাজার ৬৮১, যা মোট আক্রান্তের ১.২৩ শতাংশ
সাপ্তাহিক ভিত্তিতে আক্রান্তের হার ২.৬৩ শতাংশ, যা গত ৭১ দিন ৩ শতাংশের নিচে
নতুন দিল্লি, ৪ সেপ্টেম্বর ২০২১
দেশে গত ২৪ ঘন্টায় ৫৮ লক্ষ ৮৫ হাজার ৬৮৭টি টিকার ডোজ দেওয়া হয়েছে। এরফলে, আজ সকাল ৭টা পর্যন্ত পাওয়া প্রাথমিক তথ্যানুযায়ী মোট ৬৭ কোটি ৭২ লক্ষ ১১ হাজার ২০৫টি টিকার ডোজ দেওয়া হয়েছে।
আজ সকাল ৭-টা পর্যন্ত পাওয়া তথ্যের ভিত্তিতে মোট টিকাকরণের পরিসংখ্যান নিম্নরূপ:
|
|
স্বাস্থ্যকর্মী
|
|
প্রথম ডোজ
|
|
১,০৩,৬০,২৪৮
|
|
দ্বিতীয় ডোজ
|
|
৮৪,৪৯,১৯৬
|
|
অগ্রভাগে থাকা করোনা-যোদ্ধা
|
|
প্রথম ডোজ
|
|
১,৮৩,২৮,৪৭৭
|
|
দ্বিতীয় ডোজ
|
|
১,৩৪,৫৫,৯৯৪
|
|
১৮-৪৪ বছর বয়সী
|
|
প্রথম ডোজ
|
|
২৬,৭০,০৫,১৬৬
|
|
দ্বিতীয় ডোজ
|
|
৩,২০,৯৯,৪৩৩
|
|
৪৫-৫৯ বছর বয়সী
|
|
প্রথম ডোজ
|
|
১৩,৫২,১১,৩৩৭
|
|
দ্বিতীয় ডোজ
|
|
৫,৭০,৪৩,৪৭৮
|
|
৬০ বছরের বেশি বয়সী
|
|
প্রথম ডোজ
|
|
৮,৮৯,৬০,৯৮৫
|
|
দ্বিতীয় ডোজ
|
|
৪,৬২,৯৬,৮৯১
|
|
মোট
|
|
৬৭,৭২,১১,২০৫
কেন্দ্রীয় সরকার সারা দেশে কোভিড-১৯ টিকাকরণের গতি ও পরিধি সম্প্রসারণে অঙ্গীকারবদ্ধ।
দেশে গত ২৪ ঘন্টায় করোনা মুক্ত হয়েছেন ৩৬ হাজার ৩৮৫ জন। এর ফলে, মহামারী শুরুর সময় থেকে মোট সুস্থতার সংখ্যা দাঁড়িয়েছে ৩ কোটি ২১ লক্ষ ১।
একই ভাবে দেশে সুস্থতার হার দাঁড়িয়েছে ৯৭.৪৩ শতাংশ।
কেন্দ্রীয় সরকারের পাশাপাশি রাজ্য ও কেন্দ্রশাসিত অঞ্চলগুলির সমন্বয়মূলক প্রয়াসের ফলে দৈনিক ভিত্তিতে আক্রান্তের সংখ্যা গত ৬৯ দিন ৫০ হাজারের নিচে রয়েছে।
দেশে গত ২৪ ঘণ্টায় নতুন করে আক্রান্তের সংখ্যা ৪২ হাজার ৬১৮।
দেশে সুস্পষ্টভাবে আক্রান্তের সংখ্যা বর্তমানে ৪ লক্ষ ৫ হাজার ৬৮১। এরফলে দেশে মোট আক্রান্তের মধ্যে সুস্পষ্ট ভাবে করোনায় আক্রান্তের হার ১.২৩ শতাংশ।
দেশে নমুনা পরীক্ষার হার লাগাতার বৃদ্ধি পেয়েছে। এর ফলে, গত ২৪ ঘণ্টায় ১৭ লক্ষ ৪ হাজার ৯৭০টি নমুনা পরীক্ষা হয়েছে। সামগ্রিকভাবে দেশে মোট নমুনা পরীক্ষার সংখ্যা এখনও পর্যন্ত ৫২ কোটি ৮২ লক্ষ ৪০ হাজার ৩৮।
দেশে একদিকে যখন নমুনা পরীক্ষার হার লাগাতার বেড়েছে, অন্যদিকে তখন সাপ্তাহিক-ভিত্তিতে আক্রান্তের হার দাঁড়িয়েছে ২.৬৩ শতাংশ, যা গত ৭১ দিন ৩ শতাংশের নীচে। একইভাবে, দৈনিক-ভিত্তিতে আক্রান্তের হার ২.৫০ শতাংশ। দৈনিক-ভিত্তিতে আক্রান্তের হার গত ৮৯ দিন ৫ শতাংশের নীচে রয়েছে।
(CG/BD/AS/
যুবওক্রীড়াবিষয়কমন্ত্রক
ফুটবল খেলার প্রসারে নীতি
নয়াদিল্লি, ২৭ জুন, ২০১৯
‘ক্রীড়া’ যেহেতু রাজ্যের বিষয়, ক্রীড়ার বিকাশ ও প্রসারের দায়িত্ব সংশ্লিষ্ট রাজ্য সরকার ও জাতীয় ক্রীড়া ফেডারেশনগুলির ওপর ন্যস্ত। কেন্দ্রীয় সরকার তাদের প্রয়াসে সাহায্য করে। দেশে ফুটবলের দায়িত্বে থাকা ফেডারেশন অর্থাৎ, সর্বভারতীয় ফুটবল ফেডারেশন  তাদের যে বার্ষিক প্রশিক্ষণ ও প্রতিযোগিতার ক্যালেন্ডার জমা দিয়েছে, তার ভিত্তিতে কেন্দ্রীয় সরকার ২০১৮-১৯ অর্থবর্ষে ২৩.০৮ কোটি টাকা ও ২০১৯-২০ অর্থবর্ষে ৩০ কোটি টাকা পর্যন্ত আর্থিক সহায়তা অনুমোদন করেছে। সংশ্লিষ্ট রাজ্য ও জেলার দায়িত্বে থাকা প্রতিষ্ঠানগুলির সঙ্গে পরামর্শ করে ফুটবলের প্রসারের জন্য পরিকল্পনা গ্রহণের দায়িত্বে রয়েছে এআইএফএফ। এই কাজে কেন্দ্রীয় সরকার হস্তক্ষেপ করে না।
সরকার ‘খেলো ইন্ডিয়া’ প্রকল্পের মাধ্যমে যে ১২টি ক্রীড়া উন্নয়ন কর্মসূচি গ্রহণ করেছে তার মধ্যে রয়েছে, ‘শান্তি ও উন্নয়নের জন্য ক্রীড়া’ নামক কর্মসূচি যা দেশের উগ্রবামপন্থা অধ্যুষিত এলাকাগুলিতে ক্রীড়া প্রতিযোগিতা আয়োজনের জন্য রূপায়িত হয়।
লোকসভায় এক প্রশ্নের লিখিত জবাবে এই তথ্য জানান স্বাধীন ভারপ্রাপ্ত প্রতিমন্ত্রী শ্রী কিরেন রিজিজু।
SSS/SC/DM
(Visitor Counter : 83